Document ID: 32015R0108

NÕUKOGU RAKENDUSMÄÄRUS (EL) 2015/108,
26. jaanuar 2015,
millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias
EUROOPA LIIDU NÕUKOGU,
võttes arvesse Euroopa Liidu toimimise lepingut,
võttes arvesse nõukogu 18. jaanuari 2012. aasta määrust (EL) nr 36/2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011, (1) ja eelkõige selle artikli 32 lõiget 1,
ning arvestades järgmist:
(1)
Nõukogu võttis 18. jaanuaril 2012 vastu määruse (EL) nr 36/2012.
(2)
Euroopa Liidu Üldkohus tühistas oma 13. novembri 2014. aasta otsustega kohtuasjades T-653/11, T-654/11 ja T-43/12 nõukogu otsuse lisada Aiman Jaber, Khaled Kaddour, Mohammed Hamcho ja Hamcho International määruse (EL) nr 36/2012 II lisas esitatud loetellu isikutest ja üksustest, kelle suhtes kohaldatakse piiravaid meetmeid.
(3)
Aiman Jaber, Khaled Kaddour, Mohammed Hamcho ja Hamcho International tuleks uute põhjenduste alusel uuesti lisada loetellu isikutest ja üksustest, kelle suhtes kohaldatakse piiravaid meetmeid.
(4)
Seetõttu tuleks määrust (EL) nr 36/2012 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EL) nr 36/2012 II lisa muudetakse vastavalt käesoleva määruse lisas esitatule.
Artikkel 2
Käesolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. jaanuar 2015

Labels: 10
18
5